**LOV FOR GLOI ISLANDSHESTFORENING**

STIFTET 15.03.1976

Forslag til behandling på årsmøtet 31. Januar 2023

**§ 1 Formål**

1. Glòi Islandshestforening (heretter Glòi) sitt formål er å drive idrett organisert i Norges idrettsforbund og olympiske og parolympiske komité, og å spre kunnskap om bruk av islandshest til idrettslig aktivitet.
2. Glòi har i tillegg som formål å:
* stimulere til og skape et aktivt og godt ridemiljø både for konkurranseidrett og for mosjonsidrett, og legge forholdene til rette for kursvirksomhet/rideundervisning.
* samle islandshestvenner og øke kjennskapen til islandshestens særpreg og avlsarbeid.
1. Glòi skal fastholde den absolutte renavl i samsvar med NIHF’s lover.

Arbeidet skal preges av frivillighet, demokrati, lojalitet og likeverd. All idrettslig aktivitet skal bygge på grunnverdier som idrettsglede, fellesskap, helse og ærlighet.

**§ 2 Organisasjon**

(1) Glòi er selveiende og frittstående med utelukkende personlige medlemmer.

(2) Glòi er medlem av Norges Idrettsforbund (NIF) gjennom Trøndelag idrettskrets. Glòi er gjennom Trøndelag rytterkrets tilsluttet Norges Rytterforbund.

For regler om idrettslagets plikt til å være medlem av et særforbund, gjelder [NIFs lov § 10-1 (4)](https://www.idrettsforbundet.no/tema/juss/nifs-lov/kapittel-10-idrettslag/#%C2%A710-1)

(3) Glòi er gjennom Norsk Islandshestforening tilsluttet FEIF, og ved ridestevner vil de internasjonale konkurransereglene FIPO, vedtatt av FEIF, være gjeldende.

(4) For regler om representasjonsrett, gjelder [NIFs lov § 10-3 (1)](https://www.idrettsforbundet.no/tema/juss/nifs-lov/kapittel-10-idrettslag/#%C2%A710-3).

1. For regler om Glòi sin plikt til å overholde overordnede organisasjonsledds regelverk og vedtak, gjelder [NIFs lov §§ 2-2](https://www.idrettsforbundet.no/tema/juss/nifs-lov/kapittel-2-felles-bestemmelser-for-hele-organisasjonen/#%C2%A72-2) og [2-3](https://www.idrettsforbundet.no/tema/juss/nifs-lov/kapittel-2-felles-bestemmelser-for-hele-organisasjonen/#%C2%A72-3).

**§ 3 Medlemmer**

1. For regler om opptak av medlemmer, utmelding, fratakelse av medlemskap mv., gjelder [NIFs lov §§ 10-4](https://www.idrettsforbundet.no/tema/juss/nifs-lov/kapittel-10-idrettslag/#%C2%A710-4) og [10-6](https://www.idrettsforbundet.no/tema/juss/nifs-lov/kapittel-10-idrettslag/#%C2%A710-6).
	1. Alle som aksepterer Glòis og overordnede idrettsmyndigheters lover og bestemmelser kan bli tatt opp som medlem. Alle medlemmer har like rettigheter og plikter.
	2. For øvrig plikter ethvert medlem å overholde NIFs, dets organisasjonsledds, samt idrettslagets lover og bestemmelser.
	3. En søker kan ikke tas opp som medlem uten at økonomiske forpliktelser til andre organisasjonsledd i NIF er gjort opp.
	4. Medlemskap i Glòi er først gyldig og regnes fra den dag første kontingent er betalt. Medlemsskapet følger deretter kalenderåret.
2. For Gloi sin plikt til å registrere opplysninger i idrettens medlems- og organisasjonsregister, gjelder [NIFs lov § 10-5](https://www.idrettsforbundet.no/tema/juss/nifs-lov/kapittel-10-idrettslag/#%C2%A710-5) og [forskrift om idrettens medlems- og organisasjonsregister](https://www.idrettsforbundet.no/tema/juss/regelverk/forskrift-om-idrettens-medlems--og-organisasjonsregister/) med [utfyllende regler](https://www.idrettsforbundet.no/tema/juss/regelverk/utfyllende-regler-for-registrering-av-medlemsopplysninger-og-rapportering-til-nif/).
3. Medlemskontingenten fastsettes av årsmøtet og betales forskuddsvis.
4. Det betales full kontingent ved nyinnmelding i første halvår og halv kontingent for innmelding i andre halvår. Halvårskontingent for nye medlemmer gjelder fra 01.07 og ut året.
5. Det gis familierabatt som vedtatt på årsmøtet.
6. Andre avgifter/ egenandeler kan kreves for deltagelse i foreningens aktivitetstilbud.

**§ 4 Kjønnsfordeling**

For regler om kjønnsfordeling i styre, utvalg mv. og ved representasjon til årsmøte/ting i

overordnet organisasjonsledd, gjelder [NIFs lov § 2-4](https://www.idrettsforbundet.no/tema/juss/nifs-lov/kapittel-2-felles-bestemmelser-for-hele-organisasjonen/#%C2%A72-4).

Ved valg/oppnevning av representanter til årsmøte, samt medlemmer til styre, råd og utvalg m.v. i NIF og NIFs organisasjonsledd skal det velges kandidater/representanter fra begge kjønn.

Sammensetningen skal være forholdsmessig i forhold til kjønnsfordelingen i medlemsmassen, dog slik at det skal være minst to representanter fra hvert kjønn i styre, råd og utvalg m.v. med mer enn 3 medlemmer. I styre, råd og utvalg m.v. som består av 2 eller 3 medlemmer skal begge kjønn være representert. Varamedlemmer teller ikke med ved beregningen av kjønnsfordelingen.

Styret kan når det foreligger særlige forhold gjøre unntak fra denne bestemmelsen.

**§ 5 Regler om stemmerett, valgbarhet, forslagsrett mv.**

For regler om stemmerett, valgbarhet og forslagsrett, gjelder [NIFs lov §§ 2-5](https://www.idrettsforbundet.no/tema/juss/nifs-lov/kapittel-2-felles-bestemmelser-for-hele-organisasjonen/#%C2%A7%202-5), [2-6](https://www.idrettsforbundet.no/tema/juss/nifs-lov/kapittel-2-felles-bestemmelser-for-hele-organisasjonen/#%C2%A72-6) og [2-7](https://www.idrettsforbundet.no/tema/juss/nifs-lov/kapittel-2-felles-bestemmelser-for-hele-organisasjonen/#%C2%A72-7).

(1) For å ha stemmerett på Glòi sitt årsmøte må et medlem ha fylt 15 år, og hatt gyldig medlemskap i minst en måned og ha oppfylt medlemsforpliktelsene, jfr NIFs lov § 2-5.

Ingen kan møte eller avgi stemme ved fullmakt, jfr. NIF’s lov §2-9.

(2) Alle medlemmer som har stemmerett er valgbare til tillitsverv i laget, og som

representant til ting eller møte i overordnede organisasjonsledd. Tillitsvalgt kan imidlertid ikke samtidig være arbeidstaker i laget. Spiller/utøver med kontrakt og medlemskap i laget kan derimot velges som representant til ting eller møte i overordnede organisasjonsledd.

(3) Medlemmer som skylder kontingent har ikke stemmerett, er ikke valgbar og kan ikke være representant til ting eller møte i overordnet organisasjonsledd. Medlem som skylder kontingent for mer enn ett år, kan av styret strykes som medlem i idrettslaget. Hvis medlemmet, ved forfall skylder 2 års kontingent, skal medlemskapet bringes til opphør ved strykning fra idrettslagets side. Strykes et medlem, kan det ikke tas opp igjen før skyldig kontingent er betalt.

(4) Medlemmer under stemmerettsalder har utover dette samme rettigheter som andre medlemmer dersom ikke andre lover er til hinder for det.

(5) Utmelding skjer skriftlig til styret, og gjelder fra førstkommende årsskifte.

**§ 6 Inhabilitet**

For regler om inhabilitet, gjelder [NIFs lov § 2-8](https://www.idrettsforbundet.no/tema/juss/nifs-lov/kapittel-2-felles-bestemmelser-for-hele-organisasjonen/#%C2%A72-8).

(1) Tillitsvalgte, oppnevnte representanter og ansatte er inhabil til å tilrettelegge grunnlaget

for en avgjørelse eller til å treffe avgjørelse:

a) når vedkommende selv er part i saken

b) når vedkommende er i slekt eller svogerskap med en part i oppstigende eller nedstigende linje eller i sidelinje så nær som søsken

c) når vedkommende er gift med eller er forlovet eller samboer med en part

d) når vedkommende er leder for eller har ledende stilling i eller er medlem av styret i et selskap som er part i saken

(2) Likeså er tillitsvalgte, oppnevnte representanter og ansatte inhabil når andre særegne

forhold foreligger som er egnet til å svekke tilliten til vedkommendes upartiskhet, blant

annet skal det legges vekt på om avgjørelsen i saken kan innebære særlig fordel, tap eller ulempe for vedkommende selv eller noen som vedkommende har nær personlig tilknytning til. Det skal også legges vekt på om inhabilitetsinnsigelse er reist av noen part.

Inhabilitetsspørsmålet avgjøres av det aktuelle organ.

(3) Inhabilitetsreglene får ikke anvendelse dersom det er åpenbart at den tillitsvalgte eller ansattes tilknytning til saken eller partene ikke vil kunne påvirke vedkommendes standpunkt og at idrettslige interesser ikke tilsier at vedkommende bør vike sete.

(4) Er en overordnet inhabil, kan avgjørelse i saken heller ikke treffes av direkte underordnet i samme organisasjonsledd.

Med part menes i denne bestemmelsen tillitsvalgte, oppnevnte representanter og ansatte som en avgjørelse retter seg mot eller som saken ellers direkte gjelder.

Inhabilitetsreglene gjelder ikke på årsmøtet.

**§ 7 Vedtaksførhet, flertallskrav og protokoll**

For regler om vedtaksførhet, flertallskrav og protokoll, gjelder [NIFs lov § 2-9](https://www.idrettsforbundet.no/tema/juss/nifs-lov/kapittel-2-felles-bestemmelser-for-hele-organisasjonen/#%C2%A72-9).

**§ 8 Refusjon av utgifter og godtgjørelse**

For regler om refusjon av utgifter og godtgjørelse, gjelder [NIFs lov § 2-10](https://www.idrettsforbundet.no/tema/juss/nifs-lov/kapittel-2-felles-bestemmelser-for-hele-organisasjonen/#%C2%A72-10).

**§ 9 Regnskap og revisjon mv.**

For regler om regnskap og revisjon mv., gjelder [NIFs lov §§ 1-7](https://www.idrettsforbundet.no/tema/juss/nifs-lov/kapittel-1-innledende-bestemmelser/#%C2%A71-7), [2-11](https://www.idrettsforbundet.no/tema/juss/nifs-lov/kapittel-2-felles-bestemmelser-for-hele-organisasjonen/#%C2%A72-11), [2-13](https://www.idrettsforbundet.no/tema/juss/nifs-lov/kapittel-2-felles-bestemmelser-for-hele-organisasjonen/#%C2%A72-13) og [2-14](https://www.idrettsforbundet.no/tema/juss/nifs-lov/kapittel-2-felles-bestemmelser-for-hele-organisasjonen/#%C2%A72-14).

**§ 10 Årsmøtet**

1. Glòis høyeste myndighet er årsmøtet som holdes hvert år i februar måned.
2. Årsmøte innkalles av styret med minst en måneds varsel, direkte til medlemmene og ved kunngjøring på Glòis web-side.
3. Forslag som skal behandles på årsmøtet må være sendt til styret senest 3 uker før årsmøtet.
4. Fullstendig sakliste og andre nødvendige saksdokumenter med forslag må være tilgjengelig for medlemmene senest en uke før årsmøtet.
5. Alle foreningens medlemmer har adgang til årsmøtet. Årsmøte kan invitere andre personer og /eller media til å være til stede, eventuelt vedta at årsmøtet kun er åpent for medlemmer.
6. Lovlig innkalt årsmøte er vedtaksført dersom det møter et antall medlemmer som minst tilsvarer antallet styremedlemmer. Dersom årsmøtet ikke er vedtaksført kan det innkalles til årsmøte på nytt uten krav om minimumsdeltakelse.
7. Årsmøtet kan ikke behandle forslag om lovendring som ikke er oppført på utsendt/kunngjort sakliste. Andre saker kan behandles når 2/3 av de stemmeberettigede på årsmøtet vedtar det, ved godkjenning av saklisten.
8. Ordinært og ekstraordinært årsmøte gjennomføres i samsvar med denne lov og [NIFs lov §§ 2-15](https://www.idrettsforbundet.no/tema/juss/nifs-lov/kapittel-2-felles-bestemmelser-for-hele-organisasjonen/#%C2%A72-15), [2-16](https://www.idrettsforbundet.no/tema/juss/nifs-lov/kapittel-2-felles-bestemmelser-for-hele-organisasjonen/#%C2%A72-16), [2-17](https://www.idrettsforbundet.no/tema/juss/nifs-lov/kapittel-2-felles-bestemmelser-for-hele-organisasjonen/#%C2%A72-17), [2-19](https://www.idrettsforbundet.no/tema/juss/nifs-lov/kapittel-2-felles-bestemmelser-for-hele-organisasjonen/#%C2%A72-19), [2-20](https://www.idrettsforbundet.no/tema/juss/nifs-lov/kapittel-2-felles-bestemmelser-for-hele-organisasjonen/#%C2%A72-20).
9. Årsmøtets oppgaver:
10. Godkjenne de stemmeberettigede medlemmene
11. Velge møteleder
12. Velge sekretær
13. Velge to medlemmer til å underskrive protokollen
14. Godkjenne forretningsorden
15. Godkjenne innkallingen
16. Godkjenne saklisten
17. Behandle Glòi sin årsberetning
18. Behandle
	1. Glòi sitt regnskap
	2. styrets økonomiske beretning
	3. kontrollutvalgets beretning
	4. eventuell beretning fra engasjert revisor
19. Behandle saker som fremgår av godkjent sakliste
20. Fastsette
	1. medlemskontingent på minst kr 50
21. Vedta budsjett
22. Behandle Gloi sin organisasjonsplan
23. Velge:
	1. Styre med leder, nestleder og 4 styremedlemmer
	2. Kontrollutvalg med leder og 1 medlem
	3. Representanter til ting og møter i de organisasjonsledd idrettslaget har representasjonsrett eller gi styret fullmakt til å oppnevne representantene
	4. Valgkomité med leder og 2 medlemmer
	5. Eventuelt øvrige valg i henhold til idrettslagets organisasjonsplan
24. Beslutte om det skal engasjeres ekstern revisor til å revidere idrettslagets regnskap.

Ledere og nestledere velges enkeltvis. Øvrige medlemmer velges samlet.

For regler om stemmegivningen på årsmøtet, gjelder [NIFs lov § 2-21](https://www.idrettsforbundet.no/tema/juss/nifs-lov/kapittel-2-felles-bestemmelser-for-hele-organisasjonen/#%C2%A72-21).

1. For regler om innkalling og gjennomføring av ekstraordinært årsmøte, gjelder [NIFs lov
§ 2-19](https://www.idrettsforbundet.no/tema/juss/nifs-lov/kapittel-2-felles-bestemmelser-for-hele-organisasjonen/#%C2%A72-19).

Ekstraordinært årsmøte innkalles av foreningens styre med minst 14 dagers varsel etter:

a: Årsmøtet bestemmer det

b: Vedtak i styret i foreningen

c:1/3 av medlemmene skriftlig krever det

d: NIF eller Idrettskrets krever det

Ekstraordinært årsmøte i idrettslaget skal bare behandle de saker som er angitt i vedtaket eller i kravet om innkalling av årsmøtet. Saksliste og nødvendige saksdokumenter skal følge innkallingen.

**§ 11 Idrettslagets styre**

(1) Glòi ledes og forpliktes av styret som er lagets øverste myndighet mellom årsmøtene.

(2) Styret er idrettslagets høyeste myndighet mellom årsmøtene, men visse beslutninger kan kun vedtas av årsmøtet iht. § 10 (3) og [NIFs lov § 2-22](https://www.idrettsforbundet.no/tema/juss/nifs-lov/kapittel-2-felles-bestemmelser-for-hele-organisasjonen/#%C2%A72-22).

(3) Forvaltningen av, og tilsynet med, alle deler av idrettslagets virksomhet hører under styret. Styret skal sørge for:

* at idrettslagets formål ivaretas
* forsvarlig organisering av idrettslagets virksomhet og økonomistyring
* at beslutninger fattes i samsvar med overordnete organisasjonsledds regelverk og vedtak, idrettslagets lov og årsmøtets vedtak
* registrere opplysninger iht. § 3 (2)
* at det oppnevnes en ansvarlig for politiattestordningen, dersom idrettslaget organiserer idrett for mindreårige eller personer med utviklingshemming
* at det oppnevnes en ansvarlig for barneidretten, dersom idrettslaget organiserer barneidrett

(4) Styret kan oppnevne komiteer/utvalg til ivaretakelse av løpende eller enkeltstående oppgaver, og utarbeide mandat/instruks for disse.

(5) Styret skal oppnevne representanter til årsmøter/ting i overordnede organisasjonsledd dersom årsmøtet ikke har valgt representanter.

(6) Styret skal avholde møter når lederen bestemmer det eller minst 2 av styrets medlemmer forlanger det. Styret er vedtaksført når et flertall av styrets medlemmer er til stede. Vedtak fattes med flertall av de avgitte stemmene. Ved stemmelikhet teller møtelederens stemme dobbelt.

**§ 12 Kontrollutvalg, valgkomité**

(1) For regler om kontrollutvalget, gjelder [NIFs lov § 2-12](https://www.idrettsforbundet.no/tema/juss/nifs-lov/kapittel-2-felles-bestemmelser-for-hele-organisasjonen/#%C2%A72-12).

(2) For regler om valgkomiteen, gjelder [NIFs lov § 2-18](https://www.idrettsforbundet.no/tema/juss/nifs-lov/kapittel-2-felles-bestemmelser-for-hele-organisasjonen/#%C2%A72-18).

**§ 13 Grupper**

(1) Idrettslagets årsmøte kan beslutte å opprette og nedlegge grupper, og hvordan disse skal organiseres og ledes. Dette vedtas i forbindelse med årlig behandling av idrettslagets organisasjonsplan, jf. § 10 (3) pkt. 13. Innmelding og utmelding av særforbund krever lovendring, jf. § 2 (2).

(2) Dersom idrettslagets årsmøte, ved behandlingen av organisasjonsplanen, har vedtatt å opprette grupper med gruppestyrer, gjelder følgende:

a) Hver gruppe skal ha et gruppestyre på minst tre medlemmer. Gruppestyret velges på årsmøtet eller oppnevnes av styret etter fullmakt fra årsmøtet.

b) Gruppen bør ha minst ett årlig møte der gruppen diskuterer gruppens økonomi og aktiviteten i gruppen, og forslår kandidater til gruppestyret, samt gir eventuelle innspill til saker som behandles av styret eller årsmøtet.

c) Gruppestyret konstituerer seg selv, med mindre annet er besluttet av årsmøtet.

d) Gruppestyret fastsetter eventuell treningsavgift innenfor rammen av fullmakt gitt av årsmøtet eller styret.

(3) Gruppestyret eller representanter for grupper kan ikke inngå avtaler eller på annen måte forplikte idrettslaget uten fullmakt fra styret.

**§ 14 Lovendring**

For regler om lovendring, gjelder [NIFs lov § 2-2](https://www.idrettsforbundet.no/tema/juss/nifs-lov/kapittel-2-felles-bestemmelser-for-hele-organisasjonen/#%C2%A72-2).

 **§ 15 Oppløsning, utmelding mv.**

1. Idrettslaget kan vedta oppløsning:
	1. ved et enstemmig vedtak om oppløsning på årsmøtet, eller
	2. ved å vedta oppløsning med 2/3 flertall på to påfølgende årsmøter, der det etterfølgende årsmøtet må avholdes minimum tre måneder og maksimum 6 måneder senere.

En forutsetning for et gyldig vedtak om oppløsning, er at idrettslaget skriftlig varsler idrettskrets og særforbund senest 14 dager før idrettslagets årsmøte behandler forslag om oppløsning.

(2) Sammenslutning med andre idrettslag anses ikke som oppløsning av idrettslaget. Vedtak om sammenslutning eller utmelding fra særforbund, og nødvendige lovendringer i tilknytning til dette, fattes med 2/3 flertall av årsmøtet.

(3) For regler om utmelding og tap av medlemskap i NIF, gjelder [NIFs lov § 10-2](https://www.idrettsforbundet.no/tema/juss/nifs-lov/kapittel-10-idrettslag/#%C2%A710-2).

(4) Ved utmelding eller tap av medlemskap skal Glòi sine eiendeler opparbeidet som en direkte følge av idrettslagets medlemskap i NIF, tilfalle et formål godkjent av Idrettsstyret. Ved oppløsning eller annet opphør, tilfaller idrettslagets overskytende midler etter avvikling et formål godkjent av Idrettsstyret.